Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
28 ก.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 3.38 จุด (0.19%) ปิดภาคเช้าที่ 1,756.33 จุด ด้วยมูลค่าการซื้อขาย 26,190.70 ล้านบาท
Most Positive Impact: PTT (+1.41 จุด), U (+0.55 จุด), BDMS (+0.39 จุด)
Most Negative Impact: PTTEP (-0.59 จุด), SCC (-0.47 จุด), CPALL (-0.44 จุด)
แนวโน้มตลาดบ่าย
ตลาดหุ้นไทยภาคเช้าปรับตัวในกรอบแคบ และสามารถปิดบวกในภาคเช้าได้ แบ่งเป็นการปรับเพิ่มขึ้นของกลุ่มการเงิน (+1.35 จุด) พลังงาน (+1.21 จุด) โรงพยาบาล (+0.64 จุด) และกลุ่มอาหาร (+0.56 จุด) ส่วนกลุ่มที่ปรับตัวลงได้แก่ กลุ่มพาณิชย์ (-0.58 จุด) ปิตร (-0.50 จุด) และกลุ่มวัสดุก่อสร้าง (-0.45 จุด)
กลุ่มรับเหมาฯ ปรับเพิ่มขึ้นมาเล็กน้อย 1.18% มองเป็นโอกาสในการเข้าเก็บสะสมเพื่อเก็งกำไร ด้วยเหตุผล 2 ประการ
1. วันนี้การประชุมบอร์ดของ PTT เพื่อคัดเลือกพันธมิตรระหว่าง BEM หรือ BTS ในการร่วมประมูลรถไฟความเร็วสูงเชื่อม 3 สนามบิน (ที่มา นสพ.ข่าวหุ้น) หากเลือก BTS จะเป็นบวกต่อ STEC ในฐานะที่เป็น JV กับ BTS แต่ถ้าเป็น BEM จะบวกต่อ CK
2. ไตรมาส 4 จะเป็นช่วงเวลาที่โครงการขนาดใหญ่ต่างๆมีความคืบหน้าไล่ตั้งแต่ เดือน ต.ค. มี TOR การประมูลโครงการทางด่วนพระราม 3 ดาวคะนอง กาญจนาภิเษก วงเงิน 3.1 หมื่นล้านบาท ตามมาด้วยเดือน พ.ย. การนำโครงการรถไฟฟ้าสายสีส้มตะวันตก ศูนย์วัฒนธรรม-บางขุนนนท์ วงเงิน 1.2 แสนล้านบาท และ โครงการรถไฟฟ้าสายสีม่วงใต้ช่วงเตาปูน-ราษฎร์บูรณะวงเงิน 1 แสนล้านบาท ให้ครม.พิจารณา
KS Research เลือก STEC ([email protected]) CK ([email protected]) เป็นหุ้นเด่นของกลุ่ม
สัปดาห์หน้าในวันจันทร์มีประเด็นที่ต้องติดตามได้แก่ PMI ภาคการผลิตประจำเดือน ก.ย.ของสหรัฐ และ ยูโรโซน ซึ่งตลาดคาดการณ์ไว้ที่ 55.6 และ 53.3 ตามลำดับ ส่วนไทยจะมีการรายงาน CPI ประจำเดือน ก.ย. โดยตลาดคาดไว้ที่ 1.54% YoY
หุ้นแนะนำ GFPT AMATA SAWAD